
	Republika Hrvatska
Trgovački sud u Zadru
Zadar, Dr. Franje Tuđmana 35



R E P U B L I K A  H R V A T S KA 

R J E Š E N J E

Trgovački sud u Zadru, po sutkinji Ani Markač, povodom prijedloga za otvaranje stečajnog postupka nad dužnikom KAMEN PRODUKT j.d.o.o. za građevinske radove, Vir, Biskupljača IX kbr. 32, OIB:15509175064, 4. prosinca 2018.,

r i j e š i o  j e

I.	Pokreće se prethodni postupak radi utvrđivanja pretpostavki za otvaranje stečajnog postupka nad stečajnim dužnikom KAMEN PRODUKT j.d.o.o. za građevinske radove, Vir, Biskupljača IX kbr. 32, OIB:15509175064.

II. 	Spajaju se ročište radi očitovanja o prijedlogu za otvaranje stečajnog postupka nad dužnikom i ročište radi rasprave o pretpostavkama za otvaranje stečajnog postupka nad dužnikom u jedno ročište koje se zakazuje za dan 15. siječnja 2019. u 9,50 sati, kod Trgovačkog suda u Zadru, Dr. Franje Tuđmana 35, sudnica 14/I.

III.	Na ročište se poziva osoba ovlaštena za zastupanje dužnika po zakonu, podnositelji prijedloga, te pravna osoba koja obavlja poslove platnog prometa za dužnika. 

IV.	Upozorava se osoba ovlaštena za zastupanje dužnika po zakonu Josip Katanec iz Vira, da u slučaju neodazivanja istoga ovom pozivu, sud može temeljem čl. 180. u svezi čl. 178. Stečajnog zakona odrediti i njegovo prisilno dovođenje. 

Obrazloženje

Financijska agencija dostavila je ovom sudu prijedlog za otvaranje stečajnog postupka nad stečajnim dužnikom  KAMEN PRODUKT j.d.o.o. za građevinske radove, Vir, Biskupljača IX kbr. 32, OIB:15509175064, navodeći da dužnik na dan 23. studenog 2018. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u iznosu od 61.770,76 kuna, te da ima jednog zaposlenog.
	
Kako iz prijedloga za otvaranje stečajnog postupka proizlazi da je utvrđeno postojanje stečajnog razloga – nesposobnost za plaćanje predviđenog u čl. 6. st. 2. alineja 1. Stečajnog zakona, to je valjalo odrediti ročište radi utvrđivanja uvjeta za otvaranje i vođenje stečajnog postupka.   

U Zadru 4. prosinca 2018.  

Za točnost otpravka-ovlaštena službenica					 	      Sutkinja
Kristina Njegovan 								   Ana Markač, v.r.


UPUTA O PRAVNOM LIJEKU:  
Protiv ovog rješenja nije dopuštena žalba.

